
Глава първа ОБЩИ РАЗПОРЕДБИ
Чл. 1. (1) Този правилник урежда обществените отношения, свързани с осигуряване на правото на предучилищно образование, както и с устройството, функциите, организацията, управлението и финансирането на системата на предучилищното образование.
Чл. 2. (1) Системата на предучилищното образование включва участниците в образователния процес и институциите, както и отношенията и връзките между тях за постигане целите на образованието.
(2) Участниците в образователния процес са децата, учениците, учителите, директорите и другите педагогически специалисти, както и родителите.
(3) Институциите в системата на  предучилищното образование  са детските
градини
(4) Участниците в образователния процес и институциите си партнират с
общините и с други заинтересовани страни.
Чл. 3. Настоящият правилник е разработен на основание на чл. 181 от Кодекса на труда. В него се конкретизират правата и задълженията на персонала, работещ в ДГ № 1 „Ян Бибиян” и се урежда организацията на труда, съобразно особеностите в неговата дейност и специфичните условия на работа. Уредбата на настоящия правилник отчита особеностите на отделните структурни звена на детската градина, както и характера на професиите и длъжностите на всички работещи в нея. В него намират място отговорностите и задълженията на родителите, поверили децата си в детската градина, ежедневно контактуващи с колегията и посещаващи сградите и дворните пространства.
Чл. 4 Правилникът има за цел да осигури укрепване на трудовата дисциплина, правилната организация на работата, пълно и рационално използване на работното време, взаимоотношения и съвместна дейност в името на децата, колегия – родителска общност, колегия – външни лица, свързани под каквато и причина с посещението в детската градина. Чл. 5. Правилникът за дейността е съобразен с утвърдените традиции в детската градина и съществуващите в Република България нормативни документи, имащи задължителен характер за средното образование, в частност за детските градини /Закон за предучилищното и училищно образование, Кодекс на труда, Конституция на РБ, Закона за закрила на детето, Конвенцията за защита правата на детето и др./



Раздел І
Принципи в системата на предучилищното образование
Чл. 6. (1) Образованието като процес включва обучение, възпитание и социализация.
(2) Образованието е национален приоритет и се реализира в съответствие със  
следните принципи:
1. Единна държавна образователна политика за осигуряване правото на предучилищно и училищно образование;ориентираност към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности на практика; 
2. Равнопоставеност и недопускане на дискриминация при провеждане на предучилищното и училищното образование;
3. Запазване и развитие на българската образователна традиция;
4. Хуманизъм и толерантност;
5. Съхраняване на културното многообразие и приобщаване чрез българския език;
6. Иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;
7. Прозрачност на управлението и предвидимост на развитието на предучилищното и училищното образование;
8. Автономия за провеждане на образователни политики, самоуправление и децентрализация;
9. Ангажираност на държавата, общините и юридическите лица с нестопанска цел, работодателите, родителите и други заинтересовани страни и диалог между тях по въпросите на образованието.
10. Равен достъп до качествено образование и приобщаване на всяко дете и на всеки 
9


Раздел ІІ
Цели на предучилищното образование
Чл. 7. (1) Основните цели на предучилищното образование са:
1. интелектуално, емоционално, социално, духовно-нравствено и физическо развитие и подкрепа на всяко дете и на всеки ученик в съответствие с възрастта, потребностите, способностите и интересите му;
2. съхраняване и утвърждаване на българската национална идентичност;
3. придобиване на компетентности, необходими за успешна личностна и професионална реализация и активен граждански живот в съвременните общности;
4. придобиване на компетентности за прилагане на принципите за устойчиво развитие;
5. ранно откриване на заложбите и способностите на всяко дете и ученик и насърчаване на развитието и реализацията им;
6. формиране на устойчиви нагласи и мотивация за учене през целия живот;
7. придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;
8. формиране на толерантност и уважение към етническата, националната, културната, езиковата и религиозната идентичност на всеки гражданин;
9. формиране на толерантност и уважение към правата на децата, учениците и хората с увреждания;
10. познаване на националните, европейските и световните културни ценности и традиции;
11. придобиване на компетентности за разбиране на глобални процеси, тенденции и техните взаимовръзки;
       12.придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз.
Чл. 8. Системата на предучилищното образование осигурява условия за:
1. ранно детско развитие и подготовка на децата за училище;

Раздел ІІІ
Право на образование. Задължително предучилищно образование
Чл. 9. (1) Всеки има право на образование и може да повишава образованието и квалификацията си чрез учене през целия живот.
(2) Приобщаващото образование е неизменна част от правото на образование.
Чл. 10. (1) Предучилищното образование е задължително от учебната година, която е с начало в годината на навършване на 5-годишна възраст на детето, като родителите избират една от формите по чл. 67, а държавата и общините се задължават да осигурят условия за обхват на децата в детските градини и групите за предучилищно образование.
(2) Училищното образование е задължително до навършване на 16-годишна възраст и започва от учебната година, която е с начало в годината на навършване на 7-годишна възраст на детето.
(3) Училищното образование може да започне и от учебната година с начало в годината на навършване на 6-годишна възраст на детето по преценка на родителя и при готовност за училище, удостоверена при условия и по ред, определени в държавния образователен стандарт за предучилищното образование.
(4) Началото на училищното образование може да се отложи с една учебна година, когато здравословното състояние на детето не позволява постъпването в I клас, установено по ред, определен в държавния образователен стандарт за предучилищното образование.
Чл. 11. (1) Задължителното предучилищно образование в държавните и в общинските детски градини и училища е безплатно за децата и учениците.
(2) Училищното образование в държавните и в общинските училища е безплатно и след задължителната училищна възраст за:
1. българските граждани;
2. гражданите на друга държава членка;
3. гражданите на трети държави:
а) с разрешено постоянно пребиваване в страната;
б) получили право на дългосрочно или продължително пребиваване в страната, както и за членовете на техните семейства;
в) приети по актове на Министерския съвет;
г) приети по международен договор, в който този въпрос е уреден; д) за които това е предвидено в специален закон;
е) търсещи или получили международна закрила в страната.
(3) На малолетните и непълнолетните чужденци, търсещи или получили международна закрила по реда на Закона за убежището и бежанците, се осигурява безплатно образование и обучение в държавните и в общинските детски градини и училища в Република България при условията и по реда за българските граждани.
(4) Правото на безплатно образование се упражнява, като не се заплащат такси за обучението, осигурявано със средства от държавния бюджет, и се ползва безплатно материалната база за обучение и за развитие на интересите и способностите на децата и учениците. Не се заплащат такси и за явяване на държавни зрелостни изпити и на държавни

изпити за придобиване на професионална квалификация – по теория и практика на професията с цел придобиване на средно образование.
Чл. 12. (1) За осъществяване на задължителното предучилищно образование на децата, се получават държавна субсидия.
(2) Приемът на деца и ученици по реда на ал. 4 се извършва в началото на всяка учебна година – за детските градини определени в този правилника на ДГ № 1.
Чл. 13. (1) Предучилищното в Република България е светско.
(2) В системата на предучилищното образование не се допуска налагането на идеологически и/или религиозни доктрини.
Чл. 14. (1) Всеки гражданин упражнява правото си на образование съобразно своите предпочитания и възможности в детска градина по негов избор на родителя.
(2) Изборът за малолетните се извършва вместо тях и от тяхно име от техните родители.
Глава втора
ЕЗИК В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ
Чл. 15. (1) Официалният език в системата на предучилищното образование е българският.
(2) Предучилищното образование се осъществяват на български език.
(5) Изучаването и използването на българския език в системата на предучилищното образование е право и задължение на всеки български гражданин.
Чл. 16. (1) На децата и  учениците в  системата на предучилищното образование се осигуряват условия за усвояване на български книжовен език.
(2) Усвояването на българския книжовен език е задължително за всички деца, които се обучават в системата на предучилищното и училищното образование.
(3) Усвояването на българския книжовен език се свързва с изисквания към устната реч.
Чл. 17. Усвояването на българския книжовен език се осъществява в процеса на предучилищното образование чрез:
1. обучение по образователното направление и по учебния предмет Български език и литература;
2. обучение по останалите образователни направления и учебни предмети, по които обучението се осъществява на български език;
3. процеса на общуване в системата на предучилищното образование.
Чл. 18. За децата и учениците, за които българският език не е майчин, се създават допълнителни условия за усвояването му с цел подпомагане на образователната интеграция при условия и по ред, определени в държавния образователен стандарт за усвояването на българския книжовен език.
Чл. 19. (1) На пребиваващите в страната деца в задължителна предучилищна възраст, независимо от тяхното гражданството, се осигурява безплатно обучение по български език при условия и по ред, определени в държавния образователен стандарт за усвояването на българския книжовен език и в държавния образователен стандарт за финансирането на институциите.
(2) В детските градини, в които се обучават деца и ученици, търсещи или получили международна закрила в страната по реда на Закона за убежището и бежанците, се осигурява при необходимост допълнително обучение по български език при условия и по

ред, определени в държавния образователен стандарт за усвояването на българския книжовен език и в държавния образователен стандарт за финансирането на институциите.
Чл. 20. Усвояването на българския книжовен език се изразява във:
1. овладяване и прилагане на компетентностите, определени с държавния образователен стандарт за предучилищното образование по образователно направление Български език и литература;
2. овладяване и прилагане на компетентностите, определени с държавния образователен стандарт за общообразователната подготовка;
3. спазване на книжовноезиковите норми в учебните часове по всички учебни предмети, при дейностите по различните образователни направления, в които обучението се осъществява на български език, както и в заниманията по интереси;
4. спазване на книжовноезиковите норми в системата на предучилищното образование при общуването на учителите, директорите и другите педагогически специалисти с децата и учениците.
Чл. 21. Учителите са длъжни да преподават на български език и да подпомагат децата при овладяването и прилагането на книжовноезиковите му норми при обучението по всички учебни предмети, с изключение на английски език
Чл. 22. (1) Овладяването и прилагането на книжовноезиковите норми на българския език от учениците е обект на проверка и оценка от учителя.
(2) Спазването на книжовноезиковите норми в системата на предучилищното и образование се подпомага и контролира от учителите и другите педагогически специалисти.
Чл. 23. Познавателните книжки и учебните помагала, се съставят по начин, който осигурява условия за овладяване на книжовноезиковите норми на българския език.
Глава трета
ДЪРЖАВНИ ОБРАЗОВАТЕЛНИ СТАНДАРТИ
Чл. 24. (1) Държавните образователни стандарти са съвкупност от задължителни изисквания за резултатите в системата на предучилищното образование, както и за условията и процесите за тяхното постигане.
(2) Държавните образователни стандарти в системата на предучилищното образование са

за:


1. предучилищното образование;
2. усвояването на българския книжовен език;
3. учебния план;
4. приобщаващото образование;
5. гражданското, здравното, екологичното и интеркултурното образование;
6. информацията и документите;
7. институциите;
8. физическата среда и информационното и библиотечното осигуряване на детските

градини, училищата и центровете за подкрепа за личностно развитие;
9. познавателните книжки, учебниците и учебните помагала;
10. статута и професионалното развитие на учителите, директорите и другите педагогически специалисти;
11. управлението на качеството в институциите;
12. инспектирането на детските градини и училищата;

13. финансирането на институциите;
14. нормирането и заплащането на труда;
Глава четвърта
ИНСТИТУЦИИ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ
Раздел I Определения и статут
Чл. 24. (1) Детската градина е институция в системата на предучилищното образование, в която се отглеждат, възпитават, социализират и обучават деца от тригодишна възраст до постъпването им в I клас в съответствие с държавния образователен стандарт за предучилищното образование.
(2) В детската градина може да се приемат за отглеждане, възпитание, социализация и обучение и деца на двегодишна възраст.
(3) В детската градина може да се разкриват яслени групи за отглеждане на деца от 10- месечна до тригодишна възраст.
(4) Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие, приети с наредба на министъра на здравеопазването и министъра на образованието и науката.
Чл. 25. (1) Центърът за подкрепа за личностно развитие е институция в системата на предучилищното и училищното образование, в която се организират дейности, подкрепящи приобщаването, обучението и възпитанието на децата и учениците, както и дейности за развитие на техните интереси и способности.
Чл. 26. (1) ДГ № 1„Ян Бибиян”, осъществява своята дейност въз основа на принципа на автономията и в съответствие с нормативните актове, като:
1. определят свои политики за развитието си в съответствие със законите на страната;
2. ДГ № 1 урежда устройството и дейността си в правилник за устройството и дейността на детската градина.
3. ДГ № 1 избира организацията, методите и средствата на обучение за осигуряване на качествено образование;
4. определя свои символи и ритуали в съответствие с принципите на националната идентичност и култура;
5. участва в национални и международни програми и проекти, подпомагащи дейности в областта на образованието.
Чл. 27. (1) Институциите в системата на предучилищното образование са юридически лица.
Чл. 28. (1) Седалището на Детската градина № 1 „Ян Бибиян“ е гр. Хасково, ул. ,,Македония,, 32, където се намира управлението.
(2) Официалният адрес на детската градина, е адресът, на който се намира управлението на институцията - гр. Хасково, ул. ,,Македония,, 32 . Официалният адрес съвпада с адреса на една от сградите, в която се осъществява образователния процес.
Чл. 29. (1) Институциите в системата на предучилищното образование притежават обикновен собствен печат.

ПРЕДУЧИЛИЩНО ОБРАЗОВАНИЕ

Раздел І Общи разпоредби
Чл. 30. Предучилищното образование полага основите за учене през целия живот, като осигурява физическото, познавателното, езиковото, духовно-нравственото, социалното, емоционалното и творческото развитие на децата, отчитайки значението на играта в процеса на педагогическото взаимодействие.
Чл. 31. Предучилищното образование се осъществява от ДГ № 1„Ян Бибиян” , която осигурява условия за това, при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
Раздел ІІ
Постъпване и преместване в детската градина
Чл. 32. (1) Децата постъпват в детската градина не по-рано от учебната година, която започва в годината на навършване на тригодишната им възраст.
(2) По преценка на родителя и/или при липса на яслена група в съответното населено място и при наличие на свободни места децата може да постъпят в детската градина и при навършени 2 години към началото на учебната година на постъпването.
(3) В яслените групи в детската градина може да постъпват деца от 10-месечна до тригодишна възраст.
(4) Постъпването на децата в детската градина се осъществява целогодишно.
Чл. 33. Децата в държавните, общинските и частните детски градини може да се преместват в други детски градини през цялата учебна година при наличие на свободни места.
Чл. 34. (1) Условията и редът за записване, отписване и преместване в общинските детски градини се определят с Наредба на общинския съвет от 07.2016 г.
Чл. 35. (1) Броят на групите и броят на децата в група в общинските детски градини се определят от директора на детската градина след съгласуване с педагогическия съвет в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
(2) Свободни места в детската градина са местата в рамките на определения брой, които са останали незаети след записване на всички желаещи деца към определен момент.
Раздел IIІ
Организация на предучилищното образование
Чл. 36. (1) Предучилищното образование се организира в групи според възрастта на децата.
(2) Предучилищното образование може да се организира и в разновъзрастови групи.
(3) Сформирането на групите по ал. 1 и 2 се определя с държавния образователен стандарт за предучилищното образование.
(4) Когато в детската градина са записани деца с различна етническа принадлежност от една и съща възраст, не се допуска обособяването им в групи по ал. 1 въз основа на етническата им принадлежност.

Чл. 37. (1) Предучилищното образование се организира в учебни години.
(2) Учебната година в предучилищното образование започва на 15 септември и е с продължителност 12 месеца. В случай че 15 септември е почивен ден, тя започва на първия следващ работен ден.
(3) Учебната година включва учебно и неучебно време.
Чл. 38. (1) Учебното време през учебната година е в периода от 15 септември до 31 май на следващата календарна година.
(2) Учебното време се състои от учебни седмици и учебни дни.
(3) Учебното време се организира в педагогически ситуации. Броят и продължителността на педагогическите ситуации се определят с държавния образователен стандарт за предучилищното образование.
Чл. 39. (1) Педагогическото взаимодействие в предучилищното образование се организира в основни и в допълнителни форми.
(2) Педагогическата ситуация е основна форма на педагогическо взаимодействие.
(3) Допълнителните форми на педагогическо взаимодействие са дейности, които се организират от учителя на групата извън педагогическите ситуации съобразно потребностите и интересите на децата.
Чл. 40. В неучебното време се провеждат само допълнителни форми на педагогическо взаимодействие.
Чл. 41. (1) Основните форми на педагогическо взаимодействие се осъществяват при целодневна, полудневна, почасова или в самостоятелна организация по избор на родителя при условия и по ред, определени с държавния образователен стандарт за предучилищното образование.
(2) Самостоятелната организация по ал. 1 се одобрява след решение на експертна комисия към регионалното управление на образованието. В комисията задължително участва представител на съответната община и на Агенцията за социално подпомагане.
Чл. 42. (1) В общинските детски градини може да се организират почасови услуга по отглеждане на децата по желание на родителите и при условия и по ред, определени в Наредба на общинския съвет гр. Хасково от 07.2016 г.
Раздел IV
Съдържание на предучилищното образование
Чл. 43. (1) Предучилищното образование създава условия за придобиване на съвкупност от компетентности – знания, умения и отношения, необходими за успешното преминаване на детето към училищното образование.
(2) Компетентностите по ал. 1 се определят с държавния образователен стандарт за предучилищното образование.
Чл. 44. (1) Процесът на предучилищното образование е подчинен на прилагането на програмна система като част от стратегията за развитието на детската градина или училището, което извършва задължително предучилищно образование, и която съответства на изискванията на държавния образователен стандарт за предучилищното образование.
(2) Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.
Чл. 45. Предучилищното образование се осъществява по образователните направления по ред, определен с държавния образователен стандарт за предучилищното образование.

Чл. 46. В края на предучилищното образование се издава удостоверение за задължително предучилищно образование по ред, определен с държавния образователен стандарт за предучилищното образование.
ПОЗНАВАТЕЛНИ КНИЖКИ, УЧЕБНИЦИ И УЧЕБНИ ПОМАГАЛА
Раздел I
Познавателни книжки и учебни помагала
Чл. 47. (1) В предучилищното образование се ползват познавателни книжки и учебни помагала.
Чл. 48. (1) Познавателната книжка е дидактическо средство, което подпомага цялостното обучение на детето по едно или няколко образователни направления за определена възрастова група на предучилищното образование за овладяване на компетентностите, посочени в държавния образователен стандарт за предучилищното образование.
(3) Учебното помагало е произведение, което подпомага предучилищното образование
за:
1. конкретизиране, разширяване или задълбочаване изцяло или  в отделни части на
учебното съдържание;
2. затвърждаване или практическо прилагане на усвоените компетентности.
Чл. 49. (1) Познавателните книжки трябва да са съобразени с възрастовите характеристики на децата, както и да насърчават самостоятелността и мисленето.
Чл. 50. (1) Познавателните книжки се създават като печатни издания, печатни издания с електронен вариант или електронни издания.
(2) Учебните помагала се създават като печатни издания, печатни издания с електронен вариант или електронни издания.
Чл. 51. Според функцията си учебните помагала може да бъдат дидактична игра, албум, блок, учебна тетрадка.
Чл. 52. (1) Изискванията към съдържанието, графичния дизайн, полиграфическото и електронното изпълнение на познавателните книжки, учебниците, учебните комплекти и учебните помагала се определят с държавния образователен стандарт за познавателните книжки, учебниците и учебните помагала.
ДЕЦА
Раздел I
Основни права и задължения
Чл. 53. (1) Децата имат следните права:
1. да бъдат обучавани и възпитавани в здравословна, безопасна и сигурна среда;
2. да бъдат зачитани като активни участници в образователния процес;
3. да получават библиотечно-информационно обслужване;
4. да получават информация относно обучението, възпитанието, правата и задълженията си;
5. да получават обща и допълнителна подкрепа за личностно развитие;
6. да участват в проектни дейности;
7. да дават мнения и предложения;
8. да бъдат поощрявани с морални и материални награди.

Раздел II
Подкрепа за личностно развитие на децата
Чл. 54. (1) Институциите в системата на предучилищното образование осигуряват подкрепа за личностно развитие на децата съвместно с държавните и местните органи и структури и доставчиците на социални услуги.
(2) Институциите	в	системата	на	предучилищното	и	училищното	образование самостоятелно разработват и прилагат цялостни политики за:
1. подкрепа за личностно развитие на детето и ученика;
2. изграждане на позитивен организационен климат;
3. утвърждаване на позитивна дисциплина;
4. развитие на училищната общност.
(3) Изграждането на позитивен организационен климат изисква създаване на условия за сътрудничество, ефективна комуникация и отношения на загриженост между всички участници в процеса на образование.
(4) При работата с децата институциите в системата на предучилищното образование основават дейността си на принципа на позитивната дисциплина, който се свързва с мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.
(5) При работата с деца, институциите в системата на предучилищното и училищното образование основават дейността си на принципа на превенцията на обучителните трудности и ранното оценяване на риска от тях. Тези мерки се прилагат към всички ученици в обща класна стая по ред, определен в държавния образователен стандарт за приобщаващото образование.
Чл. 55. (1) На децата в системата на предучилищното образование се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им.
(2) Подкрепата за личностно развитие се прилага в съответствие с индивидуалните образователни потребности на всяко дете и на всеки ученик.
(3) За реализиране на общата и допълнителната подкрепа в детските градини работят психолог или педагогически съветник, логопед, социален работник и ресурсни учители.
Чл. 56. (1) Подкрепата за личностно развитие е обща и допълнителна.
(2) Общата и допълнителната подкрепа се осигуряват там, където са детецата – в детските градини.
Чл. 57. (1) Общата подкрепа за личностно развитие включва:
1. екипна работа между учителите и другите педагогически специалисти;
2. допълнително обучение;
3. допълнителни модули за деца, които не владеят български език;
4. занимания по интереси;
5. библиотечно-информационно обслужване;
6. грижа за здравето;
7. поощряване с морални и материални награди;
8. дейности по превенция на насилието и преодоляване на проблемното поведение;
9. ранно оценяване на потребностите и превенция на обучителните затруднения;
10. логопедична работа.

(2) Общата подкрепа се осигурява от детските градини и центровете за подкрепа за личностно развитие.
Чл. 58. Екипната работа между учителите и другите педагогически специалисти включва обсъждане на проблеми и обмяна на добри практики при работата им с едни и същи деца с цел повишаване ефективността на педагогическите подходи.
и/или професия и осъществяване на връзка между училището и пазара на труда.
Чл. 59. Заниманията по интереси се организират за развитие на способностите и на компетентностите на децата, за изява на дарбите им.
Чл. 60. Грижата за здравето се осигурява чрез гарантиране на достъп на децата до медицинско обслужване и програми за здравно образование и за здравословен начин на живот.
Чл. 61. (1) Децата се поощряват с морални и с материални награди за високи постижения в образователната дейност, в заниманията по интереси.
(3) Началникът на регионалното управление на образованието и кметът на общината със заповед може да учредяват регионални, съответно общински награди на децата и учениците.
(4) Награди за децата и учениците може да бъдат определяни и с правилника за дейността на ДГ № 1.
Чл. 62. (1) ДГ № 1, е задължена да осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.
(2) Видовете и съдържанието на дейностите по превенция на тормоза и насилието са подчинени на обща политика на ДГ № 1 в партньорство с родителите..
Чл. 63. (1) Видовете и съдържанието на дейностите по мотивация и преодоляване на проблемното поведение се определят от детската градина и може да включват:
1. използване на посредник при разрешаване на конфликт в ДГ № 1;
2. консултиране на детето с психолог;
3. насочване на детето към занимания, съобразени с неговите потребности;
(2) Условията и редът за осъществяване на дейностите се определят с държавния образователен стандарт за приобщаващото образование.
Чл. 64. (1) Допълнителната подкрепа за личностно развитие включва:
1. работа с дете по конкретен случай;
2. психо-социална рехабилитация, рехабилитация на комуникативните нарушения и при физически увреждания;
3. осигуряване на достъпна обща и специализирана подкрепяща среда, дидактически материали, методики и специалисти;
4. ресурсно подпомагане.
(2) Допълнителната подкрепа за личностно развитие се предоставя на деца:
1. със специални образователни потребности;
2. в риск;
3. с изявени дарби;
4. с хронични заболявания.
(3) Видът и формите на обучение, както и конкретните дейности за допълнителната подкрепа за личностно развитие се определят с план за подкрепа на детето или ученика.

Планът за подкрепа за децата и учениците по ал. 2, т. 1 определя и часовете за ресурсно подпомагане.
(4) Допълнителната подкрепа за личностно развитие се осигурява от детските градини, от центровете за подкрепа за личностно развитие и от специализирани обслужващи звена.
Чл. 65. (1) Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в детската градина или в училището.
(2) Екипът осъществява и допълнителната подкрепа.
(3) Екипът за подкрепа за личностно развитие се създава със заповед на директора за определено дете или ученик.
(4) В състава на екипа за подкрепа за личностно развитие задължително се включва психолог както и логопед. В екипа може да се включват и други специалисти, както и представители на органите за закрила на детето и на органите за борба с противообществените прояви на малолетните и непълнолетните.
(5) Екипът за подкрепа за личностно развитие работи съвместно с родителите, а при необходимост и с регионалните центрове за подкрепа за процеса на приобщаващото образование и/или с центровете за подкрепа за личностно развитие.
Чл. 66. Екипът за подкрепа за личностно развитие в детската градина:
1. идентифицира силните страни на детето или ученика, затрудненията, свързани с развитието, обучението и поведението му, както и причините за тяхното възникване;
2. извършва оценка на индивидуалните потребности на детето или ученика;
3. изготвя и реализира план за подкрепа;
4. извършва наблюдение и оценка за развитие на всеки конкретен случай;
5. изпълнява и други функции, предвидени в държавния образователен стандарт за приобщаващото образование.
Чл. 67. (1) ДГ № 1 „Ян Бибиян” да ползва услугите на регионалния център за подкрепа на процеса на приобщаващото образование и регионалния екип за подкрепа за личностно развитие на децата със специални образователни потребности.
(2) В състава на екипите по ал. 1 се включват ресурсен учител, специален педагог, включително от центровете за специална образователна подкрепа, психолог, логопед и други специалисти при необходимост, както и представители на регионалните управления на образованието. Ръководител на екипа е представителят на съответното регионално управление на образованието.
(3) Екипът по ал. 1:
1. въз основа на оценките на екипите предлага на директора на регионалния център за подкрепа на процеса на приобщаващото образование да одобри или да не одобри предоставянето на допълнителна подкрепа по чл. 187, ал. 1, т. 2 – 5 на децата и учениците със специални образователни потребности;
2. въз основа на заявление на директора на съответната детска градина извършва оценка на индивидуалните потребности от допълнителна подкрепа на децата със специални образователни потребности.
3. организира повторна оценка на индивидуалните потребности на децата със специални образователни потребности при несъгласие на родителя с оценката по чл. 189, т. 2 или с предложената допълнителна подкрепа и предлага на директора на регионалния център за подкрепа на процеса на приобщаващото образование да одобри или да не одобри
предоставянето на допълнителна подкрепа на децата със специални образователни потребности;
4. извършва оценка на индивидуалните потребности на децата със специални образователни потребности след заявление на родител за насочване за обучение в специалните училища по чл. 44, ал. 1, т. 1;
5. подпомага процеса на осигуряване на допълнителната подкрепа;
6. предлага и организира при необходимост предоставянето на методическа подкрепа за работа с деца и ученици със специални образователни потребности на детските градини, училищата и центровете за подкрепа за личностно развитие;
7. отлага по обективни причини от задължително обучение в І клас деца със специални образователни потребности, но за не повече от една учебна година;
(4) Методическата подкрепа по ал. 3, т. 6 може да се предоставя от екипи на детската градина, от центрове за подкрепа за личностно развитие, от юридически лица с нестопанска цел, осъществяващи дейност в обществена полза в областта на приобщаващото образование.
Чл. 68. (1) Условията и редът за осигуряване на общата и на допълнителната подкрепа се определят с държавния образователен стандарт за приобщаващото образование.
Чл. 69. (1) Детските градини и училищата са длъжни да приемат деца и ученици със специални образователни потребности.
(2) В група в детска градина може да се обучават до три деца и ученици със специални образователни потребности.
(3) При увеличаване на броя на децата и учениците в група се назначава помощник-учител по предложение на екипите.
Чл. 70. (1) В детските градини обучението на деца и ученици със специални образователни потребности задължително се подпомага от ресурсен учител съобразно потребността на детето.
(2) Броят на ресурсните учители се определя в зависимост от броя на децата и учениците със специални образователни потребности, от вида на подкрепата и от броя часове за ресурсно подпомагане при условията на държавния образователен стандарт за приобщаващото образование.
(3) В плана за подкрепа на детето може да бъде определен и помощник на учителя.
(4) Изискванията към помощника на учителя и функциите му се определят с държавния образователен стандарт за приобщаващото образование.
Чл. 71. (1) По изключение, когато целите на образованието не могат да бъдат постигнати по друг начин за подкрепа и обучение на деца, за които оценката е установила, че съобразно образователните им потребности може да се обучават в център за специална образователна подкрепа или в специални групи след заявено желание на родителя и становище на регионалния център за подкрепа на процеса на приобщаващото образование, по предложение на екипа в детската градина
Глава пета РОДИТЕЛИ
Чл. 72. (1) Сътрудничеството и взаимодействието между родителите и детската градина се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на детето го прави необходимо.

(2) Средство за връзка със семейството на детето може да бъде и електронната поща на един от родителите, както и електронният дневник на групата.
Чл. 73. Родителите имат следните права:
1. периодично и своевременно да получават информация за успеха и развитието на децата им в образователния процес, за спазването на правилата в детската градина и за приобщаването им към общността;
2. да се срещат с ръководството на детската градина, с учителите и с другите педагогически специалисти в определеното приемно време или в друго удобно за двете страни време;
3. да се запознаят със съответната педагогическа система в детската градина;
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на детето;
5. най-малко веднъж годишно да получават информация, подкрепа и консултиране в детската градини по въпроси, свързани с образованието и с личностното развитие на децата им;
6. да избират и да бъдат избирани в обществения съвет на детската градина;
7. да изразяват мнение и да правят предложения за развитие на детската градина, училището и центъра за подкрепа за личностно развитие.
Чл. 74. (1) Родителите имат следните задължения:
1. да осигуряват редовното присъствие на детето в задължителното предучилищно образование, като уведомяват своевременно детската градина в случаите на отсъствие на детето;
2. да запишат детето в първи клас в училище в случаите на преместване в друго населено място;
3. редовно да се осведомяват за своите деца относно приобщаването им в детската градина, успеха и развитието им в образованието и спазването на правила;
4. да спазват правилника за дейността на детската градина и да съдействат за спазването му от страна на детето;
5. да участват в процеса на изграждане на навици за самоподготовка като част от изграждането на умения за учене през целия живот;
6. да участват в родителските срещи;
Глава шеста
УЧИТЕЛИ, ДИРЕКТОРИ И ДРУГИ ПЕДАГОГИЧЕСКИ СПЕЦИАЛИСТИ
Раздел І Общи положения
Чл. 75. (1) Учителите, директорите, които изпълняват норма преподавателска работа, са педагогически специалисти.
1. свързани с обучението, възпитанието и със социализацията, както и с подкрепата за личностно развитие на децата в детскитата градина
Чл. 76. (1) Необходимите компетентности като съвкупност от знания, умения и отношения по нива на кариерното развитие за всеки вид педагогически специалист се определят в професионален профил.
Чл. 77. (1) Длъжностите на педагогическите специалисти се заемат от български граждани, придобили висше образование в съответното на длъжността професионално

направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност.
(2) За заемане на длъжността „директор“ на детска градина, е необходим не по-малко от 5 години учителски стаж.
(3) Длъжностите на педагогическите специалисти може да се заемат и от:
1. граждани на други държави членки;
2. продължително пребиваващи в страната чужди граждани – със съгласие на началника на съответното регионално управление на образованието;
3. дългосрочно и постоянно пребиваващи в страната чужди граждани.
(4) Учителска или възпитателска длъжност се заема от лица с висше образование по специалност от професионално направление съгласно Класификатора на областите на висше образование и професионалните направления и професионална квалификация
„учител“.
(5) Професионалната квалификация „учител“ се придобива в системата на висшето образование:
1. едновременно с обучението за придобиване на висше образование на образователно- квалификационна степен и съответната й професионална квалификация и се удостоверява с дипломата за висше образование;
2. след дипломирането – чрез обучение и полагане на държавен изпит и се удостоверява със свидетелство.
(6) Държавните изисквания за придобиване на професионалната квалификация „учител“ се определят с наредба на Министерския съвет.
Чл. 78. (1) В детските градини от системата на предучилищното се провежда практическа подготовка на:
1. студенти, които се обучават за придобиване на степен на висше образование в професионално направление, съответно на длъжностите на педагогическите специалисти;
2. лицата, които са придобили степен на висше образование и се обучават за придобиване на професионална квалификация „учител“.
(2) Лицата по ал. 1, които самостоятелно участват в образователния процес под ръководството на учител-наставник, са стажант-учители.
(3) За организирането и провеждането на практическата подготовка се сключва договор между съответната детска градина и висшето училище.
Чл.79. (1) Не може да заема длъжност на педагогически специалист лице, което:
1. е осъждано за умишлено престъпление от общ характер независимо от реабилитацията;
2. е лишено от право да упражнява професията;
3. страда от заболявания и отклонения, които застрашават живота и здравето на децата и учениците, определени с наредба, издадена от министъра на здравеопазването съгласувано с министъра на образованието и науката.
(2) Разпоредбата на ал. 1, т. 1 не се прилага за лицата, осъдени по наказателни дела, посочени в чл. 1 от Закона за политическа и гражданска реабилитация на репресирани лица.
(3) При възникване на обстоятелство трудовото правоотношение с педагогическия специалист се прекратява при условията и по реда на Кодекса на труда.
(4) Разпоредбите се прилагат и за заемането на всички останали длъжности в детските градини.

Чл. 80. (1) Трудовите договори с педагогическите специалисти се сключват и прекратяват от директора на детската градина.
(2) Кметът на общината сключва и прекратява трудовите договори с директорите на общинските детски градини
(3) Длъжността „директор“ в общинските институции по този закон се заема въз основа на конкурс, проведен при условията и по реда на Кодекса на труда от органите по ал. 1, 2 или 3 и с участието на представители на обществения съвет на детската градина.
Раздел ІІ Права и задължения
Чл. 81. (1) Педагогическите специалисти имат следните права:
1. да бъдат зачитани правата и достойнството им;
2. да определят методите и средствата за провеждане на образователния процес съобразно принципите и целите, определени в този закон;
3. да участват във формирането на политиките за развитие на детската градина;
4. да получават професионална подкрепа в процеса на изпълнение на служебните си задължения;
5. да повишават квалификацията си;
6. да бъдат поощрявани и награждавани.
(2) Педагогическите специалисти имат следните задължения:
1. да осъществяват обучение и възпитание на децата и учениците в съответствие с държавните образователни стандарти;
2. да опазват живота и здравето на децата и учениците по време на образователния процес и на други дейности, организирани от институцията;
3. да зачитат правата и достойнството на децата, учениците и другите участници в предучилищното и училищното образование и да сътрудничат и партнират със заинтересованите страни;
4. да поддържат и повишават квалификацията си съобразно политиките за организационно развитие на ДГ № 1 „Ян Бибиян“ гр. Хасково, с цел подобряване качеството на образованието им.
(3) На педагогическите специалисти се дължи почит и уважение от децата, родителите, административните органи и обществеността.
(4) При изпълнение на служебните си задължения педагогическите специалисти и главният счетоводител от общинските детски градини имат право на представително облекло за всяка календарна година при условия и по ред, определени с наредба, издадена от министъра на образованието и науката съгласувано с министъра на финансите. Средствата за представителното облекло се осигуряват от бюджета на съответната институция.
(5) Педагогическите специалисти, които работят в малко населено място извън местоживеенето си, имат право на възстановяване на извършените от тях разходи за транспорт от местоживеенето им до местоработата и обратно или за наем по месторабота при условия и по ред, определени в наредба, издадена от министъра на образованието и науката съгласувано с министъра на финансите.
(6) При прекратяване на трудовото правоотношение с педагогически специалисти, които през последните 10 години от трудовия си стаж са заемали длъжност на педагогически специалист в държавна или общинска институция на бюджетна издръжка от системата на

предучилищното и училищното образование, се изплаща по-голям размер на обезщетението по чл. 222, ал. 3 от Кодекса на труда – в размер на 10,5 брутни работни заплати.
Чл. 82. (1) Освен в случаите, определени в този закон, педагогически специалист не може да извършва срещу заплащане обучение или подкрепа на деца, с които работи в детската градина, ако това заплащане е от името и за сметка на децата, включително със средства от училищното настоятелство.
(3) В едномесечен срок от началото на всяка учебна година педагогическият специалист подава пред работодателя си писмена декларация относно обстоятелството дали срещу заплащане от името и за сметка на децата през предходната учебна година е извършвал обучение или подкрепа.
(4) При установяване нарушение, както и в случаите на неподаване на декларацията по ал. 3 или при подаване на декларация с невярно съдържание педагогическите специалисти носят дисциплинарна отговорност по реда на Кодекса на труда.
Раздел ІІІ
Повишаване квалификацията на учителите, директорите и другите педагогически специалисти
Чл. 83. (1) Повишаването на квалификацията е непрекъснат процес на усъвършенстване и обогатяване компетентностите на педагогическите специалисти за ефективно изпълнение на изискванията на изпълняваната работа и за кариерно развитие.
(2) Планирането, координирането, управлението и контролът на дейностите за повишаване квалификацията на педагогическите специалисти се осъществяват на национално, регионално, общинско и на ниво детска градина.
(3) Педагогическите специалисти са длъжни ежегодно да повишават квалификацията си с цел подобряване качеството на работата им и повишаване резултатите и качеството на подготовка на децата и учениците.
(4) Директорът на ДГ № 1 „Ян Бибиян”, е длъжен да осигури необходимите условия за повишаване квалификацията на педагогическите специалисти.
Чл. 84. (1) Повишаването на квалификацията на педагогическите специалисти се извършва от специализирани обслужващи звена, от висши училища и научни организации. Повишаването на квалификацията на педагогическите специалисти се извършва и от обучителни организации, чиито програми за обучение са одобрени.
(2) Повишаването на квалификацията на педагогическите специалисти по ал. 1 се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите педагогически специалисти.
(3) Педагогическите специалисти са длъжни да повишават квалификацията си по програми на организациите в не по-малко от 48 академични часа за всеки период на атестиране.
(4) Държавата създава условия за повишаване квалификацията на педагогическите специалисти.
(5) Повишаването на квалификацията, извършена от организации извън, се признава чрез квалификационни кредити от началника на съответното регионално управление на образованието след заявление на педагогическия специалист при условия и по ред, определени с държавния образователен стандарт за статута и развитието на учителите, директорите и другите педагогически специалисти.

Чл. 85. (1) Повишаването на квалификацията на педагогическите специалисти може да се организира и от детските градини чрез обмяна на добри практики в различни форми, както и по международни и национални програми. Вътрешноинституционалната квалификация се измерва в академични часове и за нея не се присъждат квалификационни кредити.
(2) ДГ № 1 е длъжна да осигури условия за повишаване на квалификацията в не по-малко от 16 академични часа годишно за всеки педагогически специалист.
Чл. 86. (1) Повишаването на квалификацията се осъществява по програми и във форми по избор на педагогическия специалист в съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика.
(2) Повишаването на квалификацията на конкретния педагогически специалист е насочено и към напредъка на децата, както и към подобряване на образователните им резултати.
Чл. 87. (1) Въз основа на достигнатото равнище на квалификация педагогическите специалисти може да придобиват професионално-квалификационни степени.
(2) По-високото равнище на квалификация е основа за придобиване на по-висока професионално-квалификационна степен.
(3) Професионално-квалификационните степени се присъждат от висши училища.
(4) Професионално-квалификационните степени и условията и редът за придобиването им се определят с държавния образователен стандарт за статута и професионалното развитие на педагогическите специалисти.
Чл. 88. (1) Постигнатите компетентности се отразяват в професионално портфолио на педагогическия специалист. Професионалното портфолио се съставя от педагогическия специалист и включва разработени материали, които доказват активното му участие в реализирането на политиката на детската градина, професионалните му изяви, професионалното му усъвършенстване и кариерното му израстване, както и постигнатите резултати с децата.
(2) Професионалното портфолио подпомага атестирането и самооценяването на педагогическия специалист.
(3) Целите, функциите и съдържанието на професионалното портфолио се определят с държавния образователен стандарт за статута и професионалното развитие на учителите, директорите и другите педагогически специалисти.
Раздел ІV
Кариерно развитие на педагогическите специалисти
Чл. 89. (1) Кариерното развитие е процес на усъвършенстване на компетентности при последователно заемане на учителски или възпитателски длъжности или при придобиване на степени с цел повишаване качеството и ефективността на образованието.
(2) Учителските и възпитателските длъжности са:
1. учител, възпитател;
2. старши учител, старши възпитател;
3. главен учител, главен възпитател.
(3) Кариерното развитие на педагогическите специалисти, с изключение на учителите и възпитателите, се осъществява чрез последователно придобиване на втора и първа степен.

Присъждането им се извършва от работодателя. Степените не се запазват при прекратяване на трудовото правоотношение.
(4) Основа за кариерно развитие на педагогическите специалисти са учителският стаж, получените квалификационни кредити, придобитата професионално-квалификационна степен, както и резултатите от атестирането им.
(5) По-големият брой квалификационни кредити и по-високата професионално- квалификационна степен са основание за по-бързо кариерно развитие на педагогическите специалисти, независимо от учителския стаж.
(6) Условията и редът за заемане на учителските длъжности и за придобиване на степените, както и за по-бързото кариерно развитие на педагогическите специалисти се определят с държавния образователен стандарт за статута и развитието на учителите, директорите и другите педагогически специалисти.
Чл. 90. (1) Атестирането е процес на оценяване на съответствието на дейността на учителите, директорите и другите педагогически специалисти с професионалния им профил, с изискванията за изпълнение на длъжността, както и със стратегията за развитие на детската градина, а за директорите – и на управленската им компетентност.
(2) Атестирането на учителите, директорите и другите педагогически специалисти се извършва на всеки 4 години от атестационна комисия, определена от работодателя, съгласувано с педагогическия съвет, като в нейния състав задължително се включват:
1. представители на работодателя, на финансиращия орган в случаите, когато той е различен от работодателя, на педагогическия съвет, на регионалното управление на образованието, както и родител от обществения съвет – при атестиране на директорите;
2. представители на работодателя, на регионалното управление на образованието и на педагогическия съвет – при атестиране на учителите и другите педагогически специалисти.
(3) В състава на комисията може да се включват и други членове, определени в държавния образователен стандарт за статута и професионалното развитие на учителите, директорите и другите педагогически специалисти.
(4) Редът за назначаване на комисията по ал. 2, скалата на оценяване, критериите и процедурата за атестиране се определят в държавния образователен стандарт за статута и професионалното развитие на учителите, директорите и другите педагогически специалисти.
(5) Оценката от атестирането освен за кариерното развитие може да служи и за насочване за повишаване на квалификацията и поощряване на атестирания педагогически специалист.
(6) При получена най-ниска оценка от атестирането работодателят заедно с атестационната комисия:
1. правят анализ на причините, довели до ниската оценка;
2. изработват план за методическо и организационно подпомагане на получилия ниска оценка учител, директор или друг педагогически специалист;
3. определят	наставник	или	наставници,	които	да	осъществят	методическа	и организационна подкрепа;
4. представят в регионалното управление на образованието в едномесечен срок от провеждането на атестирането документите осигурява методическа подкрепа.
(7) В случаите при повторно атестиране на лицето се извършва една година след предприемане на мерките за методическа подкрепа.
(8) Ако при атестирането по ал. 7 отново е получена най-ниска оценка, лицето се освобождава от длъжност при условията на чл. 328, ал. 1, т. 5 от Кодекса на труда.

(9) При получена оценка от атестирането с една степен по-висока от най-ниската се прилагат мерките по ал. 6, т. 1, 2 и 3.
Раздел V
Поощряване и награждаване на педагогическите специалисти
Чл. 91. (1) Педагогическите специалисти се поощряват с морални и материални награди за високи постижения в предучилищното образование.
Чл. 92. (1) Педагогическите специалисти може да бъдат награждавани с отличия и награди за образцово изпълнение на задълженията си със заповед на директора на ДГ № 1.
(2) Отличията и наградите се определят с правилника за дейността на ДГ № 1 .
Глава дванадесета
ИНФОРМАЦИЯ И ДОКУМЕНТИ
Чл. 93. (1) Документите в системата на предучилищното и училищното образование се създават, обработват и съхраняват при спазване на държавния образователен стандарт за информацията и документите.
(2) Държавният образователен стандарт урежда:
1. видовете документи в системата на предучилищното и училищното образование;
2. изискванията към формата и съдържанието на всеки от документите;
3. условията и реда за водене на информационни регистри;
4. условията и реда за приемане, отчитане и унищожаване на документи с фабрична номерация;
5. документите, които се създават, обработват и съхраняват в електронен вид.
Чл. 94. Документите, издавани или водени от институциите в системата на предучилищното образование, се попълват на български книжовен език.
Чл. 95. (1) Министерството на образованието и науката организира воденето на национална електронна информационна система за предучилищното образование.
(2) Воденето на националната електронна информационна система се извършва при условия и по ред, определени с държавния образователен стандарт за информацията и документите.
Глава седма
ПЕДАГОГИЧЕСКИ СЪВЕТ

Чл. 96. Педагогическият съвет на детската градина е специализиран орган за разглеждане и решаване на основни педагогически въпроси:
▫ приема стратегия за развитие на детската градина, която се актуализира всяка година;
▫ приема правилника за дейността на детската градина
▫ приема годишен план;
▫ приема програмна система
▫ обсъжда и взема решения по резултатите от обучението;
▫ определя начина за приемане на деца в детската градина при спазване изискванията на нормативните актове и Правилата за организиране дейността на детските градини в Община Хасково.
▫ определя дейностите извън държавните образователни изисквания /допълнителните педагогически услуги според изявените желания на родителите
▫ утвърждава символи и ритуали в детската градина
Чл. 97. Педагогическият съвет включва в състава си учителите,    като в   него с право на

съвещателен глас могат да участват председателят на родителско настоятелство и медицинските лица в детската градина.
Чл. 98. Педагогическият съвет се свиква най-малко веднъж на два месеца от директора. Извънредно заседание се свиква по писмено искане до директора на най-малко 1/3 от числения му състав.
Чл. 99. Решенията се приемат с обикновено мнозинство при присъствието на не по-малко от 2/3 от числения му състав.
Чл. 100. Решенията на педагогическия съвет могат да се отменят от самия съвет с
квалифицирано мнозинство (2/3 от гласовете на присъстващите) или от Кмета на общината. Чл. 101. За всяко заседание на педагогическия съвет се води протокол. В началото на учебната година Педагогическият съвет избира секретар, който води протокола за всяко заседание на съвета.
Глава осма
НАСТОЯТЕЛСТВО
Чл. 102. (1) Настоятелствата са независими доброволни сдружения за подпомагане дейността на образователната институция.
(2) Към всяка детска градина може да се създаде само едно настоятелство.
(3) Настоятелството се създава като юридическо лице с нестопанска цел за осъществяване на общественополезна дейност и организират дейността си при условията и по реда на Закона за юридическите лица с нестопанска цел и в съответствие с разпоредбите на този закон, на устава или на учредителния си акт.
Чл. 103. (1) Настоятелството се учредява по инициатива на директора на детската градина или на родители, учители или общественици.
(2) Лицата отправят покана за участие в учредително събрание чрез средствата за масово осведомяване и/или лично до видни общественици, дарители, представители на юридически лица.
Чл. 104. (1) Органи на настоятелството са общото събрание и съветът на настоятелите.
(2) Членовете на съвета на настоятелите се избират от общото събрание за срок до 4 години.
(3) Съветът на настоятелите избира измежду членовете си председател.
Чл. 105. За постигане на целите си настоятелствата:
1. съдействат за осигуряване на допълнителни финансови и материални средства за детската градина контролират целесъобразното им разходване;
2. подпомагат изграждането и поддържането на материално-техническата база на детската градина;
3. съдействат при организиране на храненето, за осигуряване на транспорт и при решаването на други социално-битови проблеми на децата, учителите от детската градина;
4. съдействат за реализирането на програми по проблемите на децата, за заниманията по интереси, организирания отдих, туризъм и спорт с децата;
5. организират и подпомагат обучения на родителите по въпросите на възпитанието и развитието на техните деца;
6. организират обществеността за подпомагане на детската градина;

7. сигнализират компетентните органи при извършени нарушения в системата на предучилищното и училищното
Глава девета ОБЩЕСТВЕН СЪВЕТ
Чл. 106 (1) С цел създаване на условия за активни и демократично функциониращи общности към ДГ № 1 се създава обществен съвет.
(2) Общественият съвет е орган за подпомагане на развитието на детската градина и за граждански контрол на управлението им.
Чл. 107. (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на деца от ДГ № 1.
(2) Представителите на родителите се излъчват от събрание на родителите, свикано от директора на детската градина. На събранието се определя броят на представителите на родителите и се избират и резервни членове на обществения съвет.
(3) Председателят на обществения съвет се избира от членовете му.
(4) Членовете на обществения съвет се определят за срок не по-дълъг от три години.
Чл. 108. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.
(2) С право на съвещателен глас в работата на обществения съвет детските градини участва и представител на настоятелството.
(3) В заседанията на обществения съвет могат да бъдат канени и служители на институцията, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани лица.
Чл. 109. (1) Директорът на детската градина има право да присъства на заседанията на обществения съвет и да изразява становище по разглежданите въпроси.
(2) Директорът е длъжен при поискване от обществения съвет да предоставя всички сведения и документи, необходими за дейността му.
(3) При необходимост директорът може да отправи искане до председателя на обществения съвет за свикването му.
Чл. 110. (1) Общественият съвет в детската градина:
1. одобрява стратегията за развитие на детската градина и приема ежегодния отчет на директора за изпълнението й;
2. участва в работата на педагогическия съвет при обсъждането на програмите;
3. предлага политики и мерки за подобряване качеството на образователния процес въз основа на резултатите от самооценката на институцията и инспектирането на детската градина;
4. дава становище за разпределението на бюджета по дейности и размера на капиталовите разходи, както и за отчета за изпълнението му – за ДГ № 1, която е на делегиран бюджет;
5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището;
6. съгласува учебен план;

7. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;
8. сигнализира компетентните органи, когато при осъществяване на дейността си констатира нарушения на нормативните актове;
(2) При неодобрение от обществения съвет, те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.
Чл. 111. Условията и редът за създаването, устройството и дейността на обществения съвет се уреждат с правилник, издаден от министъра на образованието и науката.
Глава десета
МЕДИЦИНСКО ОБСЛУЖВАНЕ.

Чл. 112. Медицинското обслужване на децата в детското заведение се осигурява от медицински сестри. Те спазват стриктно изискванията на длъжностната си характеристика.
Чл. 113. Медицинските сестри се назначава от Дирекция ”ОКМДС” и е подчинена на директора на дирекцията и в частност на директора на детската градина, в която работи.
Чл. 114. Медицинските сестри носят отговорност за равнището на хигиенното и санитарното състояние в детската градина /сграда, дворно пространство и прилежащи части/.
Чл. 115. Сутрешният филтър се извършва от медицинските сестри. Не се допуска прием на болно дете и дете, което приема антибиотици.
Чл. 116. Всяка сутрин медицинските сестри извършват преглед на дворното пространство за наличие на замърсяване от външни лица, счупени съоръжения за игра и отдих и др., които са заплаха за здравето и живота на децата, и взима мерки за премахването им.
Чл. 117. За всяко дете се води лична здравна карта.
Чл. 118. В ДГ № 1 задължително се оборудва спешен шкаф за оказване на медицинска помощ. Чл. 119. В детската градина задължително се води от медицинските сестри Книга за санитарното състояние.
Чл. 120. Медицинските сестри контактуват с представителите на РЗИ, изготвят всички необходими и изисквани от тази институция документи, справки, протоколи и др., придружава представителите й при извършване на проверки за хигиената и санитарното състояние на детската градина, и отговаря компетентно на всички въпроси и проблеми.
Чл. 121. Медицинските сестри планират и провежда здравна просвета с личния състав на детската градина. Ежегодно в началото на учебната година представя на директора на ДГ плана за утвърждаване и включване в Годишния план.
Чл. 122. Медицинските сестри изнасят на родителските табла по входове здравна, профилактична и др. информация.
Чл. 123. В детската градина при необходимост и установяване от медицинските сестри на заразно заболяване или здравословна неразположеност се изолира болното дете до идването на родителите или лекар за първа помощ. За детето до идването на родителите му се грижи медицинската сестра.
Чл. 124. Медицинската сестра следи за не допуска внасяне на лекарства от родителите в детската градина.
Чл. 125. В случай на необходимост и от степента на необходимост за лечение на дете се вика родител, личен лекар или Бърза помощ. Това се преценява от медицинските сестри. При нейно отсъствие преценката се прави от детската учителка, на която е поверено детето. Родителят има задължението да декларира своите координати и телефона за връзка със личния лекар на детето, а учителят вписва данните му в дневника на поверената му група.

Чл. 126. Предвид това, че в при отсъствие на медицинските сестри има достъп до медицинскя кабинет при спешни нужди. Медицинските сестри следят за наличните медикаменти и за срока им на годност.
Чл. 127. Медицинските сестри при прием на дете изисква следните документи:
▫ еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;
▫ изследвания на кръв и урина, извършени в едноседмичен срок преди постъпване на детето в детската градина;
▫ данни от личния лекар за имунизационния статус на детето съгласно изискванията на Наредба № 15 от 2005 г. за имунизациите в Република България (ДВ, бр. 45 от 2005 г.);
▫ медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детската градина.
Чл. 128. При отсъствие на детето от детската градина за повече от 30 дни по епидемични показания се представя еднократен отрицателен резултат от изследване за патогенни чревни бактерии, а при отсъствие за повече от 2 месеца - еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразитози (ДВ, бр. 40 от 2006 г.).
Чл. 129. При отсъствие на детето от детската градина за повече от 10 дни се представя медицинска бележка от личния лекар за липсата на контакт със заразно болен.

ХРАНЕНЕ
Чл. 130. В детската градина храната се доставя от кухня майка според изискванията на РИОКОЗ за рационално хранене.
Чл. 131. От кухненския персонал се спазват строго изискванията, отнасящи се до начина на приготвяне на храната, предварителната подготовка на продуктите, а рисковите ястия се изключват от менюто.
Чл. 132. Контролът за качеството на продуктите и приготвената в кухненския блок храна се осъществява ежедневно от медицинските сестри. Менюто се изработва от технолог по хранене от фирмата доставчик, поради централизираното снабдяване.
Чл. 133. Седмичното меню, предоставено от технолога във вид на препис или копие се предоставя от медицинските сестри на вниманието на родителите чрез поставяне на родителското табло за всеки вход кв сградите.
Чл. 134. Обедното хранене на децата започва в 12.00 ч. Подаването на храна от кухненския блок се осъществява по установения график.
Чл. 135. От храната ежедневно се заделят проби, които се съхраняват при температура от 0 до 4 градуса С в продължение на 72 часа;
Чл. 136. Храната в групата се доставя от кухнята от помощник-възпитателя, покрива се, разпределя се и се поднася на децата във време по указание и под контрола на учителя. Отговорността за неспазване на изискванията и порциона на децата е на учителя.
Медицинските сестри всекидневно контролира консумирането на храната от децата и, дават разрешение за допускане на храната по групи и консумирането на храната от децата.
Чл. 137. Да не се внасят за консумация от децата и персонала торти, сладкиши и др., без разрешение на медицинските сестри и без необходимите документи /сертификат/ за трайност и годност. Съгласно изискванията на РИОКОЗ, от разрешения за внасяне хранителен продукт се оставя проба в кухненския блок.
Чл. 138. При случай, че дете е закусвало у дома или по пътя към детската градина, родителите са задължени да уведомят писмено учителя за това, което е консумирало.
Чл. 139. Персоналът ползва храна срущу заплащане.
Чл. 140. Хигиената в кухненския блок, съгласно изискванията на РИОКОЗ, да се поддържа на

високо равнище. Отговорност за това имат медицинските сестри и помощник-възпитателят в кухня.
Чл. 141. За спазването на хигиенните изисквания персоналът носи чисто работно облекло, което се осигурява от ръководството на детската градина ежегодно.
Чл. 142. Пред вратата на кухненския блок се поставя влажна изтривалка за обувки, напоена с дезинфекционен разтвор.
Чл. 143. След приключване на работния ден, персоналът оставя кухненския блок в изряден чист вид и напуска детската градина през източния за сграда ,,Македония,, и северен за сграда „Пинокио“ вход на сградите.
Чл. 144. Снабдяването се осъществява чрез метална врата, която се отваря само за приемане на хранителни продукти, хигиенни материали и др. от фирмите - доставчик.
Чл. 145. Забранено е:
· Влизането на външни лица в кухненския блок, включително собствени деца и роднини на персонала
· Влизането в кухненския блок на персонал, като изключение се прави единствено за мед. сестри, касиер-домакин и директор.
· Изнасянето извън детската градина на продукти.

ДНЕВЕН РЕЖИМ

06.30 - 08.30 - Прием на децата
08.30 - 08.45	- Утринна гимнастика
08.45 - 09.00	- Закуска
09.00 - 10.45	- Ситуации :
▫ математика;
▫ околен свят;
▫ изобразително изкуство;
▫ физическа култура;
▫ музика;
▫ конструиране и технологии;
10.45 - 11.30	- Игри и разходки навън, развлечения, доп.дейности по интереси
11.30 -12.00	- за ясла, І	подготовка за обяд и обяд
12.00 до 12.30- Подготовка за обяд и обяд на ІІ,ІІІ и ПГ
12.30 -13.00 - Подготовка за сън
13.00-15.00 - Следобедна почивка и сън, единствено за ясла и първа група до 15.30 ч., като след това за тази група дейностите се изместват с половин час по-късно от другите по-големи възрастови групи
15.00-15.15	- Следобеден тоалет 15.15-15.30	- Следобедна закуска
15.30-16.30	- Следобедни ситуации, сюжетно ролеви игри, допълнителни педагогически услуги /английски, танци, карате и др./.
16.30-18.30	- Игри
Глава единадесета ФИНАНСИРАНЕ И ИМУЩЕСТВО
Финансиране
Чл. 146. (1) Дейностите в системата на предучилищното и училищното образование се финансират със средства от държавния бюджет, бюджетите на общините, европейски фондове и програми и други източници.

(2) Със средства от държавния бюджет се финансират изцяло или частично дейностите, които са обект на държавна политика.
(3) Средствата от държавния бюджет са за:
1. издръжка на дейностите по възпитание и обучение на децата;
2. подпомагане на равния достъп и подкрепа за личностно развитие;
3. развитие на детските;
4. изпълнение на национални програми за развитие на образованието.
Чл. 147. Средствата от държавния бюджет за финансиране на дейности в системата на предучилищното образование се планират ежегодно в размер не по-нисък като сума и като процент от брутния вътрешен продукт спрямо заложеното в държавния бюджет за предходната година.
Чл. 148. (1) Средствата се разпределят между бюджетите на първостепенните разпоредители с бюджет, финансиращи държавни и общински детски градини, въз основа на броя на децата и на стандарт за дете, определен с акт на Министерския съвет. Стандартът определя размера на средствата от държавния бюджет за конкретна дейност за едно дете за съответната година.
(2) Дейностите, които се финансират изцяло или частично от държавния бюджет по стандарти, се определят с държавния образователен стандарт за финансирането на институциите.
(3) Размерите на стандартите се определят в зависимост от:
1. съдържанието на дейностите по възпитанието и обучението на децата;
2. вида и спецификата на детската градина и формата на обучение;
(4) Освен средствата защитените детски градини получават допълнително финансиране за издръжка на процеса на обучение.
(5) Защитени детски градини в група между 10 и средния брой деца в група получават допълнително финансиране за разликата между реалния и средния брой деца в ггрупа. Минималният размер на допълнително финансиране за тези детски градини се определя, като разликата между реалния и средния брой деца в група се умножи по съответния стандарт за едно дете. Конкретните ред и условия за допълнително финансиране се определят с акт.
(6) Първостепенните разпоредители с бюджет разпределят получените по стандарта средства за всяка дейност в детска градина въз основа на формули за съответната дейност. Формулите включват основни и допълнителни компоненти.
(7) Формулите по ал. 6 се утвърждават от първостепенните разпоредители с бюджет в срок до 28 февруари на текущата година след обсъждане с директорите на детските градини. Утвърдените формули се прилагат от началото на бюджетната година и не могат да бъдат променяни до края й.
(8) Основните компоненти на всяка формула са стандартът и броят на децата и в детските градини за съответната дейност. Допълнителните компоненти на формулата могат да бъдат обективни географски, демографски, инфраструктурни и други показатели, определящи различия в разходите за едно дете или един ученик, или показатели, отразяващи националната и общинската образователна политика. Числеността на персонала и броят на групите и паралелките не могат да бъдат компоненти на формулите.
(9) Средствата за всяка дейност се разпределят:
1. не по-малко от 80 на сто	на базата на основните компоненти на формулите;
2. останалите до 20 на сто	въз основа на допълнителни компоненти на формулата.

(10) Като част от допълнителните компоненти на формулата за съответната дейност може да се предвиди резерв за нерегулярни разходи в размер до три на сто от средствата за съответната дейност. Неразпределените към 15 ноември на текущата година средства от резерва се предоставят на детските градини по съответната дейност, като се разпределят пропорционално на броя на децата.
(11) Като част от допълнителните компоненти на формулите се предвиждат средства в размер до 0,5 на сто за финансиране на логопедични кабинети.
(12) Като част от формулите се утвърждават и:
1. условията и редът за разпределение на средствата по отделните допълнителни компоненти, включени в съответната формула, в т.ч. резерва;
2. правила за промени в разпределението на средствата между детските градини при изменение на основните компоненти на формулата.
(13) В случаите на разлики между разчетения брой на децата, въз основа на които са предвидени средствата със закона за държавния бюджет на Република България за съответната година и данните по информационната система на Министерството на образованието и науката към 1 януари на текущата година, се извършват компенсирани промени по съответните бюджети и бюджета на Министерството на образованието и науката за размера на средствата, необходими за отстраняване на тези разлики.
(14) Когато разчетеният брой на децата е по-висок от броя на децата и учениците по информационната система, до извършването на промените се заделя като резерв разликата от средствата, формирана по съответния стандарт.
(15) Когато разчетеният брой на децата е по-нисък от броя на децата и учениците по информационната система, средствата по формулата за съответната дейност се разпределят, като недостигът се разпределя пропорционално на средствата по формула до извършването на промените по ал. 13.
(16) Промени в разпределението на средствата по формула през бюджетната година в резултат от промени в броя на децата и учениците се допускат само в следните случаи:
1. преместване на дете или ученик между институции, финансирани от един и същ първостепенен разпоредител с бюджет;
2. когато в началото на учебната година е необходимо да бъде финансиран по-големият брой на децата или учениците в някои институции, финансирани от един и същ първостепенен разпоредител с бюджет.
(17) Не се утвърждават формули за дейности, по които получател на средствата е само едно училище или детска градина или са предоставени за частни училища или детски градини.
(18) Като част от допълнителните компоненти на формулата за съответната дейност задължително се определя добавка за условно постоянни разходи.
(19) Освен средствата общинските детски градини, прилагащи система на делегиран бюджет, се включват и разходи за сметка на:
1. установеното към края на предходната година превишение на постъпленията над плащанията по бюджета на детската градина;
2. собствените приходи на детската градина;
3. допълнително финансиране, осигурено за сметка на други средства по бюджета на финансиращия орган;
Чл. 149. (1) Средствата за подпомагане на равния достъп и за подкрепа за личностно развитие включват:

1. закупуване на познавателни книжки, за безвъзмездно ползване и за библиотека;
4. целодневна организация на учебния ден и хранене;
5. дейности, свързани с общата подкрепа за личностно развитие;
6. дейности, свързани с допълнителната подкрепа за личностно развитие;
7. дейности, свързани с ученическия отдих и спорт;
10. други дейности, спомагащи за повишаване на обхвата и равния достъп до образование. (2 ) Средствата за изпълнение на дейностите за ресурсно подпомагане на деца със специални образователни потребности се предоставят на детските градини, в които те се
обучават.
(3) Средствата за изпълнение на дейностите по ал. 1, т. 5, 6 и 10 могат да се предоставят на лица по чл. 18, ал. 2 и 3 от Закона за социално подпомагане, получили лиценз за предоставяне на социални услуги за деца по реда на Закона за закрила на детето при възлагане по реда на чл. 198, ал. 2 и 3.
(4) Условията и редът за разпределение на средствата се определят от Министерския съвет за средствата от държавния бюджет и/или съгласно правилата за финансиране от съответния европейски фонд или програма.
Чл. 150. (1) Средствата за развитие на детските градини включват:
1. разходи за подобряване на материалната база;
2. средства за повишаване на качеството на обучението;
3. средства за развитие и за подпомагане на педагогическите специалисти;
4. библиотечно-информационно осигуряване;
5. други разходи, насочени към подобряване на физическата среда и на образователния процес.
(2) Средствата по ал. 1, т. 2 се предоставят на детските градини с високи или с ниски образователни резултати и се използват, както следва:
1. от детските градини с високи образователни резултати – по тяхна преценка за допълнително финансиране на дейностите им и/или за поощряване на педагогическите специалисти;
2. от детските градини с ниски образователни резултати – целево за реализиране на програми или отделни мерки за повишаване на образователните резултати.
(3) Средствата предоставени за детските градини с ниски образователни резултати, се разходват след предварително одобрено разпределение от първостепенния разпоредител с бюджет и не може да се използват за възнаграждения на педагогическите специалисти.
(4) Образователните резултати се определят по методология, утвърдена с държавния образователен стандарт за финансирането на институциите. Задължителен елемент от методологията са резултатите от обучението и оценката от инспектирането.
(5) Условията и редът за разпределение на средствата се определят от Министерския съвет за средствата от държавния бюджет и/или съгласно правилата за финансиране от съответния европейски фонд или програма.
Чл. 151. Средствата могат да се предоставят въз основа на допълващи стандарти или нормативи за дете, определени с акта и броя на децата.
Чл. 152. (1) Министерството на образованието и науката публикува на интернет страницата си информация по видове стандарти, допълващи стандарти и нормативи по първостепенни разпоредители с бюджет за:

1. броя на децата и учениците към 1 януари на текущата година съгласно информационната система на министерството;
2. броя на децата, за които са разчетени средствата за образование, получени от първостепенните разпоредители с бюджет съгласно закона за държавния бюджет за съответната година.
(2) Първостепенните разпоредители с бюджет публикуват на интернет страницата си информация по институции и по компоненти за разпределението на средствата по формули.
(3) Училищата, прилагащи система на делегиран бюджет, публикуват на интернет страницата си утвърдения си бюджет и отчета за изпълнението му.
Чл. 153. Директорът представя на обществения съвет и пред общото събрание на работниците и служителите тримесечни отчети за изпълнението на бюджета на детската градина в срок до края на месеца, следващ съответното тримесечие.
Чл. 154. (1) Собствените приходи на общинските детски градини са:
1. приходите от дарения и завещания;
2. други приходи, определени с нормативен акт.
Чл. 155. Допълнителното финансиране се предоставя:
1. по решение на първостепенния разпоредител с бюджет, по ред и условия, определени от него;
2. за плащания, дължими от институции, прилагащи система на делегиран бюджет в рамките на текущата година, като тези средства подлежат на възстановяване по бюджета на първостепенния разпоредител с бюджет за сметка на бюджета на институцията, прилагаща система на делегиран бюджет за следващата година, при условия и по ред, определени от първостепенния разпоредител с бюджет.
Чл. 156. (1) В случай че просрочените задължения на ДГ № 1, прилагаща система на делегиран бюджет, надвишат 20 на сто от утвърдените разходи в годишен размер, директорът носи дисциплинарна отговорност по реда на Кодекса на труда. Предложението за налагане на дисциплинарно наказание се прави от финансиращия орган.
(2) В случаите в едномесечен срок от установяване на превишението, когато е наложено дисциплинарно наказание, директорът съставя и изпълнява програма за оптимизация на разходите и преодоляване на недостига, която се утвърждава от финансиращия орган.
Чл. 157. Специализираните обслужващи звена се финансират от държавния бюджет чрез бюджета на Министерството на образованието и науката.
Чл. 158. (1) Издръжката на децата в предучилищното образование в общинските детски градини се осигурява със средства от държавния бюджет и със средства от общинския бюджет.
(2) Родителите на децата заплащат такси за издръжка на дейности, които не се финансират от държавния бюджет.
(3) Размерът и редът за заплащане на таксите се определят:
1. със Закона за местните данъци и такси	за общинските детски градини;
(4) Родителите не заплащат такси в случаите, определени в Наредба на Общински съвет хасково от 06.2016 г.
Чл. 159. Допълнителните услуги в детската градина се заплащат при условия и по ред, определени с наредба на Общински съвет гр. Хасково.

Имущество
Чл. 160. (1) Общинските недвижими имоти, предоставени за управление на общинските детски градини са публична общинска собственост.
Глава дванадесета
АДМИНИСТРАТИВНОНАКАЗАТЕЛНИ РАЗПОРЕДБИ
Чл. 161. (1) Родители, които не запишат децата си, подлежащи на задължително предучилищно или училищно образование, в детска градина или училище, се наказват с глоба в размер от 50 до 150 лв.
(2) Родители, които не осигурят присъствието на децата си, подлежащи на задължително предучилищно образование, записани в целодневна, полудневна или почасова форма на организация в детска градина се наказват с глоба в размер от 50 до 150 лв.
(3) При повторно извършване на нарушението по ал. 1, 2 и 3 глобата е в размер от 100 до 500 лв.
(4) Актовете за установяване на нарушенията се съставят от длъжностни лица, определени от кмета на общината.
(5) Наказателните постановления се издават от кмета на общината или от овластено от него длъжностно лице.
(6) Събраните средства от глоби постъпват в приход по бюджета на съответната община и се разходват само за дейности, свързани с подпомагане на равния достъп, както и за развитие на детските градини.

ПРЕХОДНИ И ЗАКЛЮЧИТЕЛНИ РАЗПОРЕДБИ.

& 1. Директорът може да издава заповеди и наредби, с които да регламентира неуредени с този Правилник или с други нормативни актове въпроси.
& 2. Директорът запознава целия личния състав с писмения вид на Правилника срешу подпис. Копия от Правилника се съхраняват на видно място във фоайето на централна сграда.
& 3.На вниманието на родителската общност Правилника се предоставя чрез страниците на сайта на детската градина cdg1_haskovo@abv.bg и на първата родителска среща за учебната година срещу подпис. Папка с копие от Правилника се поставя на видно място пред кабинета на касиер-домакина, където се изплащат такси. На родителите на новопостъпилите деца се предоставя срещу подпис в специална декларация за запознаване с него.
С този правилник е запознат персонал на ДГ № 1 „Ян Бибиян” гр. Хасково и е и приет на заседание от Педагогическия съвет № 01/ 23.09.2021 г.

